M ได้เวลาเก็บรอบใหม่! ชี้กำไร Q2 โตต่อเนื่องตามวันหยุดยาว
M ได้เวลาเก็บรอบใหม่! ชี้กำไร Q2 โตต่อเนื่องตามฤดูกาลวันหยุดยาว
15 พ.ค. 2560

บล.ฟินันเซีย ไซรัส ระบุในบทวิเคราะห์วันนี้(15 พ.ค.) ว่า บริษัท เอ็มเค เรสโตรองต์ กรุ๊ป จำกัด (มหาชน) หรือ M กำไรดีตามคาด +2.8% เทียบไตรมาสก่อนหน้า, +26% เทียบช่วงเดียวกันของปีก่อนจาก SSSG ที่พลิกกลับมาเป็นบวกและควบคุมค่าใช้จ่ายได้ดี
แนวโน้มกำไรจะโตต่อเนื่องในไตรมาส 2/60 ตามฤดูกาลเพราะมีเทศกาลวันหยุดยาว และคาดว่าจะกลับมาเปิดสาขามากขึ้น ยังคาดกำไรปีนี้ +13% เทียบช่วงเดียวกันของปีก่อนคงราคาพื้นฐาน 60 บาท ราคาหุ้นปรับลงมาหลังจากที่แนะนำขายไปก่อนหน้านี้ จนเริ่มมี upside จึงเพิ่มคำแนะนำเป็นถือ